CELEX: 62018CN0483
Language: el
Date: 2018-07-24 00:00:00
Title: Υπόθεση C-483/18: Αίτηση προδικαστικής αποφάσεως την οποία υπέβαλε το Sąd Okręgowy w Opolu (Πολωνία) στις 24 Ιουλίου 2018 — Profi Credit Polska S.A., με έδρα το Bielsko-Biała κατά OH

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/7
            
         
      Αίτηση προδικαστικής αποφάσεως την οποία υπέβαλε το Sąd Okręgowy w Opolu (Πολωνία) στις 24 Ιουλίου 2018 — Profi Credit Polska S.A., με έδρα το Bielsko-Biała κατά OH
      (Υπόθεση C-483/18)
      (2018/C 427/11)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Opolu
      
         Διάδικοι στην υπόθεση της κύριας δίκης
      
      
         Εκκαλούσα: Profi Credit Polska S.A., με έδρα το Bielsko-Biała
      
         Εφεσίβλητη: OH
      
         Προδικαστικό ερώτημα
      
      Έχουν οι διατάξεις της οδηγίας 93/13/ΕΟΚ της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1) (όπως έχει τροποποιηθεί), ειδικότερα το άρθρο 3, παράγραφοι 1 και 2, το άρθρο 6, παράγραφος 1, και το άρθρο 7, παράγραφος 1, καθώς και οι διατάξεις της οδηγίας 2008/48/ΕΚ, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ (2) του Συμβουλίου (όπως έχει τροποποιηθεί), ειδικότερα το άρθρο 22, παράγραφος 3, την έννοια ότι αντιτίθενται σε ερμηνεία του άρθρου 10, σε συνδυασμό με το άρθρο 17, του νόμου περί συναλλαγματικών και γραμματίων (prawo wekslowe), της 28ης Απριλίου 1936, κατά την οποία το δικαστήριο δεν μπορεί να ενεργήσει αυτεπαγγέλτως, όταν, βάσει στοιχείων μη προερχόμενων από τους διαδίκους της υποθέσεως, σχηματίσει τη σταθερή και δικαιολογημένη πεποίθηση ότι η σύμβαση στην οποία στηρίζεται η βασική σχέση είναι τουλάχιστον εν μέρει άκυρη και ο ενάγων προβάλλει αξίωση από λευκό γραμμάτιο σε διαταγή, ενώ ο εναγόμενος δεν προβάλλει ενστάσεις και παραλείπει να ενεργήσει;
      
         (1)  EE L 95, σ. 29.
      
         (2)  EE L 133, σ. 66.